Държавен вестник, бр. 34, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  34
Чл. 5. Патрулно-постовата дейност може да 
се изпълнява съвместно с други органи във и 
извън МВР след предварително съгласуване.
Чл. 6. (1) Патрулно-постовата дейност се 
изпълнява със следните служебни средства:
1. превозни средства (патрулни автомобили, 
мотоциклети, мотопеди, велосипеди, вертолети, 
кораби, моторни лодки, бронирани машини, 
моторни шейни и ски);
2. средства за свръзка;
3. помощни, защитни средства и въоръжение;
4. специална апаратура, технически средства 
и инженерни съоръжения;
5. животни.
(2) Силите изпълняват ППД със средства по 
ал. 1 съобразно спецификата на изпълняваните 
задачи и дейности. 
Раздел II
Наряди за изпълнение на патрулно-постова 
дейност
Чл. 7. (1) Нарядът е състав, включващ един 
или повече служители, осъществяващ задачите 
по чл. 2, ал. 1 на определена територия.
(2) Когато нарядът е в състав от двама и 
повече служители, се определя старши на наряда.
(3) В зависимост от състава си нарядът е: 
1. самостоятелен (съставен от полицейски 
органи само от едно щатно обособено звено 
в МВР);
2. съвместен (съставен от полицейски органи 
от различни щатно обособени звена и структури 
в МВР, органи извън МВР, както и органи на 
полицейски структури на други държави).
(4) Нарядът изпълнява ППД на територия 
с определени граници, в които могат да се 
обособяват участъци за обслужване.
(5) Обособяването на участъците се извършва 
с оглед осигуряване на цялостното покриване 
и реагиране на обслужваната територия и се 
съобразява с нейната специфика и налична 
инфраструктура.
(6) При определяне на границите на учас-
тъците се вземат под внимание и границите на 
районите, обслужвани от полицейски органи 
от други структури и звена на МВР на съот-
ветната територия.
(7) В рамките на участъците за обслужване 
може да се набележат маршрути за движение 
на наряда.
Чл. 8. Видовете наряди за изпълнение на 
ППД са: 
1. пост; 
2. патрул; 
3. подвижна полицейска група; 
4. контролно-пропускателен пункт; 
5. оперативно-издирвателна група; 
6. пост за съпровождане;
7. конвой/патрул/група за конвоиране/съп-
ровождане; 
8. кордон; 
9. секрет; 
10. група за блокиране;
11. резерв. 
Чл. 9. (1) Постът е наряд за охрана и/или 
наблюдение на обект или територия, както и за 
регулиране и подпомагане на пътното движение.
(2) Постът има определени център и граници 
на обслужване до 300 метра от центъра.
Чл. 10. Постът за охрана на обект е наряд 
за охрана и/или контрол на спазването на уста-
новен пропускателен режим и обществения ред 
в административни и други обекти, охрана на 
лица, транспортни средства, местопроизшествия 
и други, свързани с извършени престъпления 
и правонарушения. 
Чл. 11. (1) Постът за наблюдение е наряд 
за наблюдение на обект и състоянието на опе-
ративната обстановка в рамките на определена 
територия, в т.ч. своевременно информиране за 
движението на лица и обекти, както и предпри-
емане на действия при изменение на същата. 
(2) Наблюдението се провежда от специално 
оборудвани открити или скрити наблюдателни 
пунктове, специални служебни автомобили, 
а така също от най-удобните обекти от ин-
фраструктурата и участъците от определената 
територия.
Чл. 12. Постът за регулиране и подпомагане 
на пътното движение е наряд за регулиране на 
пътното движение чрез подаване на сигнали с 
тяло и ръце и/или чрез непосредствено управ­
ление на светофарните уредби.
Чл. 13. (1) Патрулите са:
1. автопатрул – на автомобили;
2. мотопатрул – на мотоциклети/мотопеди;
3. велопатрул – на велосипеди;
4. конен патрул; 
5. пеши патрул;
6. на подвижен железопътен състав;
7. на кораби или моторни лодки;
8. на бронирани машини;
9. въздушен патрул – на вертолети;
10. на моторни шейни;
11. ски патрул – на ски.
(2) Границите на участъците за обслужване 
от патрулите по ал. 1, т. 1 – 5 се определят 
в зависимост от дължината на маршрута за 
движение в тях и са, както следва:
1. за автопатрул – до 20 км;
2. за мотопатрул – до 15 км;
3. за велопатрул – до 5 км;
4. за конен патрул – до 5 км;
5. за пеши патрули – до 3 км.
(3) При изпълнение на ППД в няколко 
населени места или по главните пътища и 
магистрали от републиканската пътна мре-
жа, железопътните трасета и/или изпълнение 
на специални задачи могат да се обособяват 
участъци за обслужване с по-дълъг маршрут 
за движение от посочените в ал. 2. 
Чл. 14. Подвижната полицейска група е на-
ряд със служебно моторно превозно средство, 
изпълняващ приоритетно задачи, свързани със